CELEX: 42017X0071(01)
Language: fi
Date: 2017-08-05 00:00:00
Title: Muutokset Yhdistyneiden kansakuntien Euroopan talouskomission (UN/ECE) sääntöön nro 138 – Hiljaisten maantieajoneuvojen hyväksymistä heikon kuuluvuuden osalta koskevat yhdenmukaiset vaatimukset

5.8.2017   
            
            
               FI
            
            
               Euroopan unionin virallinen lehti
            
            
               L 204/112
            
         Vain alkuperäiset UN/ECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UN/ECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:
   http://www.unece.org/trans/main/wp29/wp29wgs/wp29gen/wp29fdocstts.html
   Muutokset Yhdistyneiden kansakuntien Euroopan talouskomission (UN/ECE) sääntöön nro 138 – Hiljaisten maantieajoneuvojen hyväksymistä heikon kuuluvuuden osalta koskevat yhdenmukaiset vaatimukset
   Muutokset sääntöön nro 138, julkaistu virallisessa lehdessä EUVL L 9, 13. tammikuuta 2017.
   Sisältää seuraavat:
   
                
            
            
               Täydennys 1 säännön alkuperäistoisintoon – Voimaantulopäivä: 10. lokakuuta 2017
            
         
                
            
            
               Muutossarja 01 – Voimaantulopäivä: 10. lokakuuta 2017
            
         Muutetaan 1 kohta seuraavasti:
   
      ”1.   SOVELTAMISALA
      Tätä sääntöä sovelletaan ajoneuvojen kuuluvuuden osalta luokkien M ja N sähköajoneuvoihin, joita pystytään ajamaan normaalitilassa peruutusvaihteella tai ainakin yhdellä eteenpäinajovaihteella ilman, että polttomoottori on käynnissä (1).”
   
   Muutetaan 2.7 kohta seuraavasti:
   
      
                  ”2.7
               
               
                  ’Keskeytystoiminnolla’ tarkoitetaan mekanismia, jolla kuljettaja pystyy keskeyttämään akustisen varoitusjärjestelmän toiminnan.”
               
            
   Muutetaan 6.2.6 kohta seuraavasti:
   
      ”6.2.6   Keskeytystoiminto
      Kaikki 2.7 kohdassa määritellyt keskeytystoiminnot ovat kiellettyjä.”
   
   Muutetaan 11 kohta seuraavasti:
   
      ”11.   SIIRTYMÄMÄÄRÄYKSET
      11.1   Tämän säännön liitteen 3 kohdassa 2.1.2 kuvatun testiradan vaatimustenmukaisuuden tarkastamiseen voidaan 30. kesäkuuta 2019 saakka käyttää standardin ISO 10844:2014 asemesta standardia ISO 10844:1994.
      11.2   Tätä sääntöä soveltavat sopimuspuolet eivät muutossarjan 01 virallisen voimaantulopäivän jälkeen saa kieltäytyä myöntämästä tai hyväksymästä tyyppihyväksyntää tämän säännön mukaisesti, sellaisena kuin se on muutettuna muutossarjalla 01.
      11.3   Tätä sääntöä soveltavia sopimuspuolia ei velvoiteta 1. syyskuuta 2019 alkaen hyväksymään tämän säännön alkuperäisen toisinnon mukaisia tyyppihyväksyntöjä, jotka myönnetään ensimmäistä kertaa 1. syyskuuta 2019 tai sen jälkeen.
      11.4   Tätä sääntöä soveltavien sopimuspuolten on 1. syyskuuta 2021 asti hyväksyttävä tämän säännön alkuperäisen toisinnon mukaiset tyyppihyväksynnät, jotka on myönnetty ensimmäistä kertaa ennen 1. syyskuuta 2019.
      11.5   Tätä sääntöä soveltavia sopimuspuolia ei velvoiteta 1. syyskuuta 2021 alkaen hyväksymään tämän säännön alkuperäisen toisinnon mukaisia tyyppihyväksyntöjä.
      11.6   Sen estämättä, mitä 11.3–11.5 kohdassa määrätään, tämän säännön alkuperäisen toisinnon mukaisesti myönnetyt tyyppihyväksynnät, joita muutossarja 01 ei koske, ovat edelleen voimassa, ja tätä sääntöä soveltavien sopimuspuolten on edelleen hyväksyttävä ne.
      11.7   Sen estämättä, mitä edellä olevissa siirtymämääräyksissä määrätään, sopimuspuolia, jotka aloittavat tämän säännön soveltamisen muutossarjan 01 voimaantulon jälkeen, ei velvoiteta hyväksymään tyyppihyväksyntöjä, jotka on myönnetty tämän säännön alkuperäisen toisinnon nojalla, vaan niiden on vain hyväksyttävä muutossarjan 01 nojalla myönnetyt tyyppihyväksynnät.
      11.8   Tätä sääntöä soveltavat sopimuspuolet eivät saa kieltäytyä myöntämästä tämän säännön alkuperäisen toisinnon mukaisia tyyppihyväksyntöjä eikä niiden laajennuksia.”
   
   Liite 1, Muutetaan ilmoituslomakkeen lisäyksen (tekninen ilmoituslomake) 1.2 kohta seuraavasti:
   
      1.2   Ajoneuvon akustisen varoitusjärjestelmän (AVAS) (jos asennettu) kuvaus: …
      1.2.1   Ääni ajoneuvon ollessa paikoillaan (kyllä/ei)
      1.2.2   Kuljettajan valittavissa olevien äänten määrä (1/2/3/…).”